డింపుల్ కపాడియా

డింపుల్ కపాడియా (జననం 8 జూన్ 1957) is ఒక భారతీయ సినిమా నటి. ప్రముఖ హిందీ నటుడు రాజ్ కపూర్ 1973లో తానే నిర్మించి, దర్శకత్వం వహించిన "బాబీ" చిత్రంలో ఈమెను పరిచయం చేశాడు. అప్పుడు ఆమె వయసు 16 సంవత్సరాలు. అదే సంవత్సరం ఈమె హిందీ సినిమా నటుడు రాజేష్ ఖన్నాను వివాహం చేసుకుని సినిమాల నుండి విరమించింది. 1984లో రాజేష్ ఖన్నాతో విడాకులు తీసుకున్న తర్వాత తిరిగి సినిమా రంగప్రవేశం చేసింది. తొలి చిత్రం బాబీ, 1985లో విడుదలైన "సాగర్" చిత్రాలలో ఈమె నటనకు ఉత్తమ నటిగా ఫిల్మ్‌ఫేర్ పురస్కారం లభించింది.

వ్యక్తిగత జీవితం
thumb|డింపుల్ కపాడియా (కుడి) తన కుమార్తె ట్వింకిల్ ఖన్నా, అల్లుడు అక్షయ్ కుమార్‌లతో.|260x260px
డింపుల్ కపాడియా గుజరాతీ పారిశ్రామికవేత్త చున్నీభాయ్ కపాడియా, బెట్టీ దంపతుల నలుగురు సంతానంలో పెద్ద కుమర్తె. ఈమెకు సింపుల్ కపాడియా, రీమ్‌ కపాడియా అనే చెల్లెళ్ళు, మున్నా అనే తమ్ముడు ఉన్నారు. వీరి కుటుంబం ముంబయి లోని శాంతాక్రజ్ అనే ప్రాంతంలో నివసించేది. ఈమె సెయింట్ జోసెఫ్స్ కాన్వెంట్ హైస్కూలులో చదువుకుంది.. ఈమె తన తొలి సినిమా బాబీ విడుదల కావడానికి ఆరు నెలల క్రితమే 1973లో సినీ నటుడు రాజేష్ ఖన్నా ను వివాహం చేసుకుంది. ఆ తర్వాత ఈమె 12 సంవత్సరాల కాలం సినిమాలకు దూరంగా ఉంది. ఈమెకు ట్వింకిల్ (జ.1973), రింకీ (జ.1977) లు జన్మించారు.

ఈమె రాజేష్ ఖన్నాతో 1982 ఏప్రిల్‌లో విడాకులు పుచ్చుకుంది. తన కుమార్తెలను తన తల్లిదండ్రుల వద్ద వదిలివేసింది.
రెండేళ్ల తరువాత సినిమా రంగంలో పునఃప్రవేశం చేసింది.

ఈమె కుమార్తెలు ఇద్దరూ సినిమా నటులుగా రాణించి జీవితంలో స్థిరపడ్డారు. పెద్ద కుమార్తె ట్వింకిల్ ఖన్నా సినిమా నటుడు అక్షయ్ కుమార్ ను వివాహం చేసుకుంది.

వృత్తి
ఈమెకు చిన్నతనం నుండే సినిమాలలో నటించాలన్న కోరిక ఉండేది.
 1973లో రాజ్ కపూర్ ఈమెను తన చిత్రం "బాబీ"లో పరిచయం చేశాడు. ఆ చిత్రం రాజ్ కపూర్ కుమారుడు రిషీ కపూర్‌కు కూడా తొలి చిత్రం. ఈ చిత్రంలో డింపుల్ గోవాకు చెందిన మధ్యతరగతి క్రిస్టియన్ అమ్మాయి 'బాబీ బ్రగాంజా' పాత్రను పోషించింది. ఈ కథలో బాబీ, ధనవంతుల బిడ్డయైన రాజ్ (రిషీ కపూర్) ను ప్రేమిస్తుంది. ఇరువైపుల తల్లిదండ్రులు వీరి ప్రేమను అంగీకరించరు. ఈ సినిమా, ముఖ్యంగా డింపుల్ నటన సినీ విమర్శకుల ప్రశంసలను అందుకుంది. ఈ చిత్రంలోని నటనకు గాను ఈమె ఉత్తమనటిగా ఫిల్మ్‌ఫేర్ పురస్కారాన్ని "అభిమాన్" చిత్రంలో నటించిన జయబాధురితో కలిసి పంచుకుంది. 2008లో రీడిఫ్.కామ్‌ ఈమె నటనకు స్త్రీలలో ఆల్ టైమ్‌ హిందీ సినిమా నాలుగవ అత్యుత్తమ తొలి నటనగా ఎంపిక చేసింది. ఈమె సినిమాలలో 1982లో రి ఎంట్రీ ఇచ్చిన తర్వాత అతి తక్కువ వ్యవధిలోనే శ్రీదేవి, మాధురీ దీక్షిత్, మీనాక్షి శేషాద్రి, జయప్రదల తర్వాత బాలీవుడ్‌లో టాప్ కమర్షియల్ నటిగాఅ ఐదవ స్థానాన్ని ఆక్రమించింది. ఈమె రమేష్ సిప్పి, నజీర్ హుసేన్, ముకుల్ ఆనంద్, ఫిరోజ్ ఖాన్, మహేష్ భట్, రాజ్ కుమార్ కొహ్లీ, సుభాష్ ఘాయ్, గోవింద్ నిహ్లానీ, గుల్జార్ వంటి దర్శకుల చిత్రాలలో కమల్ హసన్, సన్నీ డియోల్, అనిల్ కపూర్, జాకీ ష్రాఫ్, మిథున్ చక్రవర్తి, ధర్మేంద్ర, వినోద్ ఖన్నా,శేఖర్ కపూర్, నానా పటేకర్, అమితాబ్ బచ్చన్, సైఫ్ అలీ ఖాన్, నసీరుద్దీన్ షా మొదలైన నటుల సరసన నటించింది. కొన్ని తమిళ, మలయాళ చిత్రాలలో కూడా నటించింది.

పురస్కారాలు
 భారత జాతీయ చలనచిత్ర పురస్కారాలు
 1993 – ఉత్తమ నటి, రుడాలి

ఫిల్మ్‌ఫేర్ పురస్కారాలు
 1973 – ఉత్తమ నటి బాబీ
 1985 – ఉత్తమ నటి, సాగర్
 1993 – క్రిటిక్స్ బెస్ట్ యాక్ట్రెస్, రుడాలి.
 1994 – ఉత్తమ సహాయనటి, క్రాంతివీర్

బెంగాల్ ఫిలిం జర్నలిస్ట్స్ అసోసియేషన్ అవార్డ్స్
 1991 – ఉత్తమ నటి (హిందీ), దృష్టి

ఇతర పురస్కారాలు
 1993 – 8వ డమస్కస్ ఇంటర్నేషనల్ ఫిలిం ఫెస్టివల్, ఉత్తమ నటి, రుడాలి
 1993 – 38వ ఆసియా పసిఫిక్ ఫిలిం ఫెస్టివల్, ఉత్తమ నటి, రుడాలి

చిత్ర సమాహారం
 సంవత్సరం సినిమా పేరు పాత్ర వివరాలు1973బాబీబాబీ జె. బ్రగాంజాఉత్తమ నటిగా ఫిల్మ్‌ఫేర్ పురస్కారం1984జక్మి షేర్ అను గుప్తా1984మంజిల్ మంజిల్ సీమా మల్హోత్రా1985ఐత్‌బార్ నేహా ఖన్నా1985లావారింకూ దయాల్1985అర్జున్ గీతా సహాని1985పాతాళ్ భైరవి యక్షకన్య1985సాగర్ మోనా డిసిల్వా ఉత్తమ నటిగా ఫిల్మ్‌ఫేర్ పురస్కారం1986విక్రమ్ రాకుమారి తమిళ సినిమా1986జాన్‌బాజ్ రేష్మా రాయ్1986అల్లారఖా జూలీ ఖేరా1987ఇన్సానియత్ కె దుష్మన్ శిల్ప1987ఇన్సాఫ్ సోనియా / డా.సరిత1987కాష్ పూజ1988సాజిష్ మీనా1988మేరా షికార్బిజ్లి1988గునావోఁ కా ఫైస్లా షాను / దుర్గ1988బీస్ సాల్ బాద్ నిషా1988ఆఖ్రీ అదాలత్ రీమా కపూర్1988కబ్జా డా.స్మిత1988మహావీర డాలీ1988జక్మీ ఔరత్ కిరణ్ దత్1988గంగా తేరే దేశ్ మే రాకుమారి1989రామ్‌ లఖన్ గీతా కశ్యప్1989యాక్షన్1989తౌహీన్ దీపికా శ్రీవాత్సవ1989బట్వారా జిన్నా1989సిక్కా శోభా1989షహజాదే ఆర్తి క్రెడిట్ ఇవ్వలేదు1989లడాయి బిల్లూ1990పతి పరమేశ్వర్ దుర్గా1990కలి గంగా1990జై శివ్ శంకర్1990ఆగ్ కా గోలా ఆర్తి1990ప్యార్ కే నామ్‌ ఖుర్బాన్ రాజకుమారి దేవికా సింగ్1990దృష్టి సంధ్య1991లేకిన్... రేవ1991ప్రహార్ ద ఫైనల్ అటాక్ కిరణ్1991నరసింహ అనితా వి.రస్తోగి1991మస్త్ కలందర్ ప్రీత్ కౌర్1991హక్ వర్షా బి.సింగ్1991ఖూన్ కా కర్జ్ తారా కె. లెలె1991దుష్మన్ దేవతా గౌరి1991అజూబారుక్సానా ఖాన్1991రణభూమి వేశ్య1992కర్మ యోధ నమిత1992అంగార్ మిలి1992దిల్ ఆసాన్ హై బర్ఖా1993రుడాలిShanichariజాతీయ ఉత్తమ చలనచిత్ర నటి పురస్కారం ఫిల్మ్‌ఫేర్ క్రిటిక్స్ అవార్డ్ ఫర్ బెస్ట్ యాక్ట్రెస్ 1993గునాహ్ కవితాశర్మ1993ఆజ్ కీ ఔరత్ రోష్నీ వర్మా1993గర్దిష్శాంతిNominated—Filmfare Award for Best Supporting Actress1994పథ్రీలా రాస్తా గాయత్రి సన్యాల్1994క్రాంతివీర్ మేఘా దీక్షిత్ఉత్తమ సహాయనటిగా ఫిల్మ్‌ఫేర్ పురస్కారం1994అంతరీన్ బెంగాలీ సినిమా1997షేర్ బజార్ ప్రత్యేక పాత్రలో1997అగ్ని చక్రరాణి1997మృత్యు దాతజానకీ గాయల్19982001:దో హజార్ ఏక్రోష్నీ శర్మ1999లావారిస్కవితా సక్సేనా1999హమ్‌ తుమ్‌ పే మర్తే హై దేవయాని2001దిల్ చాహతా హై తారా జైస్వాల్2002లీలాలీలా2004హం కౌన్ హై?శాండ్రా విలియమ్స్2005ప్యార్ మే ట్విస్ట్ శీతల్ ఆర్య2006బీయింగ్ సైరస్ కేటి సేత్నా2006బనారస్ - ఎ మిస్టిక్ లవ్ స్టోరీ గాయత్రి2008ఫిర్ కభీ గంగా2008జంబో దేవి (వాయిస్ ఓవర్)2009లక్ బై ఛాన్స్ నీనా వాలియా2010తుమ్‌ మిలో తో సహీ దిల్షాద్ నాన్జీ2010దబాంగ్నైని పి. పాండే2011పాటియాలా హౌస్ మిసెస్ ఖలోన్2012బొంబాయి మిఠాయి మిసెస్ మన్సూర్ మలయాళ సినిమా2012కాక్‌టెయిల్ కవితా కపూర్2013వాట్ ది ఫిష్ సుధా మిశ్రా 2014 గొల్లు ఔర్ పప్పు అమ్మ2014ఫైండింగ్ ఫన్నీ రోసలీనా రోసీ యూచరిస్టికా2015వెల్‌కమ్‌ బ్యాక్ మహారాణి 2019దబంగ్ 3   2023తూ ఝూతీ మైన్ మక్కర్2024తేరీ బాతో మే ఐసా ఉల్జా జియా

ఇవికూడా చూడండి
 భారతీయ సినిమా నటీమణులు జాబితా

మూలాలు

బయటి లింకులు

 

వర్గం:1957 జననాలు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
వర్గం:గుజరాత్ వ్యక్తులు
వర్గం:హిందీ సినిమా నటీమణులు
వర్గం:తమిళ సినిమా నటీమణులు
వర్గం:భారత జాతీయ చలనచిత్ర పురస్కార విజేతలు
వర్గం:మలయాళ సినిమా నటీమణులు
వర్గం:బెంగాలీ సినిమా నటీమణులు